Príloha č. 5
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 137 z. 15. februára 1994 vydané pod číslom m.: 557/1994 k schválenému privatizačnému projektu štátneho podniku ZIPP, š.p. Bratislava v časti A bod 1 písmeno a) takto:

“úhrada kúpnej ceny sa zníži o investície vo výške 96 789 702, Sk, ktoré nadobúdateľ vloží do rozvoja privatizovaného majetku v termíne do 31.12.2002 na technický rozvoj podniku.”

Ostatné časti a ustanovenia uznesenia vlády SR č. 137 z. 15.2.1994 ostávajú nezmenené.

Odôvodnenie

Fond národného majetku SR uzavrel so spoločnosťou ZIPP, s.r.o., Bratislava so sídlom Bratislava zmluvu o predaji časti majetku podniku pod č. 495/1994 dňa 3.01.1994. Spoločnosť ZIPP, s.r.o., Bratislava požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na technický rozvoj podniku ako aj z dôvodu zrýchlenia splatenia kúpnej ceny a tým aj ukončenia zmluvného vzťahu z FNM SR. Spoločnosť ZIPP, s.r.o., Bratislava voči FNM SR plní všetky zmluvné podmienky a splátky kúpnej ceny má uhradené v predtermíne. Spoločnosť ZIPP, s.r.o., Bratislava má do ukončenia zmluvného vzťahu v roku 2003 uhradiť splátky vo výške 70 000 000,- Sk. Spoločnosť doteraz  preinvestovala sumu vo výške  95 000 000,- Sk, čo je v zmysle uzatvorenej zmluvy celá investičná časť kúpnej ceny a finančne uhradila 58 210 298 000,-  Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR dňa 2.07.2002 uznesením č. 44/LXXXI/02 schválilo zmenu zmluvných podmienok v zmluve č. 495/1994 zo dňa  3. 01 .1994 v čl. VI, ktorý sa dopĺňa ods. 5), tak že ak spoločnosť ZIPP, s.r.o. , Bratislava uhradí zostatok kúpnej ceny za rok 2002 vo výške 10 000 000,- Sk do 15.09.2002, predávajúci spoločnosti ZIPP, s.r.o., Bratislava započíta časť kúpnej ceny za rok 2002 vo výške 1 789 702,- Sk za investície vložené do rozvoja privatizovaného majetku nad zmluvne dohodnutý rámec do 31.12.2002.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky